31. 12. 80 De Europæiske Fællesskabers Tidende Nr. C 358/3 
II 
(Forberedende retsakter) 
REVISIONSRETTEN 
UDTALELSE 
fra Revisionsretten for De europæiske Fællesskaber om forslag til Rådets forordning 
(EØF) om indførelse af en afgift på fangster af laks, taget i Østersøen af fællesskabsfar­
tøjer 
REVISIONSRETTEN FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det 
europæiske økonomiske Fællesskab, særlig artikel 
209, 
under henvisning til Rådets afgørelse af 27. oktober 
1980 om at høre Revisionsretten for De europæiske 
Fællesskaber om forslaget til Rådets forordning om 
indførelse af en afgift på fangster af laks taget i 
Østersøen af fællesskabsfartøjer, og 
ud fra følgende betragtninger: 
når der pålægges en afgift, er det nødvendigt at ud­
færdige en retsakt, der giver en utvetydig beskrivelse 
af afgiftens art, den afgiftsudløsende hændelse, efter 
hvilket system afgiften skal opkræves og de forplig­
telser, der påhviler den afgiftspligtige; det er derfor 
ønskeligt, at forslaget til forordning affattes med 
større nøjagtighed, med det formål at undgå tvister 
og at sikre ligebehandling af de afgiftspligtige; 
i medfør af artikel 3, stk. 1, i finansforordningen af 
21. december 1977 (J) skal de samlede indtægter 
modsvare de samlede udgifter, og indtægter kan. 
derfor ikke henføres til bestemte formål; 
indtægter, der tilfalder Fællesskabet, bør ufortøvet 
oppebæres og indbetales til Kommissionen; 
det bør, under den artikel i budgettet hvor indtægten 
indgår, være muligt klart at skelne afgiftsprovenuet 
fra andre fællesskabsindtægter — VEDTAGET FØLGENDE UDTALELSE: 
Revisionsretten 
Afgiftsordningen 
— foreslår, at der i artikel 1, stk. 1, gives en nærmere 
definition af betegnelsen »fællesskabsfartøjer« på 
lignende måde som i artikel 1 i forordning (EØF) 
nr. 753/80 af 26. marts 1980, hvori der er fastsat 
nærmere bestemmelser for registrering og frem­
sendelse af oplysninger om fangster, taget af fi­
skefartøjer fra medlemsstaterne (2); 
— er af den opfattelse, at der i forordningen skal 
pålægges en person en klar forpligtelse til at be­
tale afgiften og, at artikel 1, stk. 2, bør suppleres 
med en definition af, hvem der er afgiftspligtig; 
Retten foreslår endvidere, at forordningen med 
henblik på at sikre, at denne forpligtelse opfyl­
des, bør indeholde et påbud til medlemsstaterne 
om at indføre passende bestemmelser om be­
handling af tilfælde, hvor afgiften ikke betales; 
— skal gøre opmærksom på, at tidspunktet for den i 
artikel 1, stk. 3, omhandlede meddelelse ikke er 
nærmere fastsat i forordning (EØF) nr. 753/80, 
og at anvendelsen af artikel 4 i denne forordning 
kan give anledning til forvekslinger, når meddel­
elsen afgives fra et fartøj, mens det er til søs; 
Retten skal derfor foreslå, at der udarbejdes nø­
jere regler for en fastsættelse af, hvornår afgift­
spligten indtræder i disse tilfælde; 
— mener, at der i artikel 1, stk. 4, bør gives nærmere 
oplysninger om afgiftens art (dvs. om den skal 
0) EFTnr. L 356 af 31. 12. 1977. (2) EFT nr. L 84 af 28. 3. 1980. 
Nr. C 358/32 De Europæiske Fællesskabers Tidende 31. 12.80 
pålægges som et ECU-beløb pr. kg), og bør fast­
lægges regler for omregning af ECU-beløbet til 
nationale valutaer; 
— foreslår, at der indføres særlige regler til fastsæt­
telse af afgiftssatsen for 1981, da der ikke er mu­
lighed for at overholde fristen pr. 1. november 
1980; 
Kontering af indtægten 
— er af den opfattelse, at indtægten af den foreslå­
ede afgift bør tilfalde Fællesskabets almindelige 
budget, og at anvendelsen af udtrykket »til ... 
dækning« i præamblens sidste afsnit er uklar og 
kunne fortolkes derhen, at indtægter i strid med 
artikel 3, stk. 1, i finansforordningen af 21. de­
cember 1977 blev øremærket til et bestemt for­
mål; for at fjerne denne uklarhed foreslår Retten, 
at slutningen af det pågældende afsnit fra »en af­
gift som er bestemt « udgår; 
— er betænkelig ved, at anvendelsen af ordet »ud­
gør« i den danske udgave af artikel 1, stk. 5, kunne give formodning om, at der er tale om en 
øremærkning af indtægter og foreslår, at der i ste­
det anvendes udtrykket »svarer til«; 
Overførsel af indtægterne til Kommissionen 
— mener ikke, at der er grund til, at medlemssta­
terne bør kunne anvende de indtægter, der hidrø­
rer fra afgiften for det i stk. 6 fastsatte tidsrum; 
Retten foreslår derfor, at udtrykket »tres dage« i 
artikel 1, stk. 6, ændres til den kortest mulige pe­
riode under hensyntagen til regnskabsprocedu-
rerne i de forskellige medlemsstater; 
Opførelse på budgettet 
— er af den opfattelse, at det ikke er hensigtsmæs­
sigt at opføre dette afgiftsprovenu under artikel 
999 i budgettet, da denne post indeholder diverse 
indtægter af anden art, men foreslår, at der under 
afsnit 9 oprettes en ny post med særlig henblik 
på denne afgift. 
Denne udtalelse er vedtaget af Revisionsretten på 
mødet den 18. december 1980. 
Udfærdiget i Luxembourg, den 22. december 1980. 
På Revisionsrettens vegne 
Michael N. MURPHY 
Formand